cyanic-selkie/wikianc huggingface dataset:
โรงเรียนหัวหิน
อาคารศรีอยุธยา
ชั้นสอง ประกอบไปด้วย ห้องจัดการเครือข่าย, ห้องพักครู, ห้องเรียนคอมพิวเตอร์
ชั้นสาม ประกอบไปด้วย ห้องสมุดอินเตอร์, ห้องพักครู ขนาด 2 ห้อง, ห้องเรียน English Programe
อาคารรามจิตติ
อาคารรามจิติ หรือ อาคาร 4 (หมายเลข 4) เป็นอาคารของนักเรียนระดับ ม1 และ ม2 อีกทั้งยังมีห้องประจำหมวดสาระภาษาไทย ภาษาต่างประเทศและสังคมอยู่ด้วย อาคารแบบ 216 ล/ป 29 ตัวอาคารวางตัวในแนวขนานกับอาคาร 2
เรียงจากตะวันตกไปตะวันออก
ชั้นสอง ประกอบไปด้วย ห้องภาษาไทย และห้อง เดอะสมายคลับ, ห้องเรียนเก้าอี้เดี๋ยว, ห้องภาษาไทย 2 และห้องภาษาต่างประเทศ
ชั้นสาม ประกอบไปด้วย ห้องพระพุทธ, ห้องเรียนแบบเก้าอี๋เดียว, ห้องสังคม
อาคาร 60 ปีโรงเรียนหัวหิน
อาคาร 60ปี โรงเรียนหัวหิน หรือ อาคาร 5 (หมายเลข 5) เป็นอาคารชั่วคราว ส่วนใหญ่จะเป็นห้องระดับชั้น ม3 ตัวอาคารวางตัวในแนวขนานกับอาคาร 2 เริ่มก่อสร้างเมื่อ พ.ศ. 2552 โดยใช้ช่วงปิดภาคเรียนในการดำเนินการก่อสร้างต่อ
คณะสี
แบ่งออกเป็น 4 คณะสี
บรมวุฒิ หิรัญยัษฐิติ
ร้อยเอก บรมวุฒิ หิรัญยัษฐิติ (เกิด 15 ตุลาคม พ.ศ. 2521) หรือ ผู้กองมิค ชื่อเล่น มิค เป็นนักแสดงและพิธีกรชาวไทย ทหารบกชาวไทย เป็นบุตรชายคนที่ 3 ของ พล.อ.สมชาย หิรัญยัษฐิติ อดีตรองสมุหราชองครักษ์ และนางดวงมาลย์ หิรัญยัษฐิติ (นามสกุลเดิม นิวาศบุตร)
ประวัติ
หลังจากคบหาดูใจกันมาอย่างยาวนานกว่า 8 ปี มิค บรมวุฒิ ได้สมรสกับ เบนซ์ พรชิตา ณ สงขลา ในวันที่ 8 พฤศจิกายน 2556 ที่หัวหิน ก่อนจะจัดงานฉลองสมรสในวันที่ 26 เมษายน 2557 ซึ่งตรงกับวันครบรอบ 9 ปี ที่ทั้งคู่เป็นแฟนกัน ปัจจุบันทั้งคู่มีลูกด้วยกัน 3 คนคือ น้องปริม รัตน์นรี หิรัญยัษฐิติ น้องปราง กานต์สินี หิรัญยัษฐิติ และน้องเปรม ธีรวีร์ หิรัญยัษฐิติ
รายชื่อบัญชีทวิตเตอร์ที่มีผู้ติดตามมากที่สุด
นี่คือรายชื่อบัญชีทวิตเตอร์ที่มีผู้ติดตามมากที่สุด โดยในปี พ.ศ. 2566 บัญชีที่มีผู้ติดตามมากที่สุดในโลก คือ นักธุรกิจ อีลอน มัสก์ มีผู้ติดตามกว่า 151 ล้านผู้ติดตาม และบัญชีที่มีผู้ติดตามมากที่สุดในประเทศไทย คือ กันต์พิมุกต์ ภูวกุล นักร้องวงก็อตเซเวน มีผู้ติดตามกว่า 11 ล้านผู้ติดตาม
บัญชีสูงสุดทั่วโลก
ตารางต่อไปนี้แสดงรายการบัญชีที่มีผู้ติดตามมากที่สุด 50 อันดับแรกบนทวิตเตอร์ พร้อมทั้งอาชีพและประเทศ
บัญชีสูงสุดประเทศไทย
ตารางต่อไปนี้แสดงรายการบัญชีที่มีผู้ติดตามมากที่สุด 50 อันดับแรกบนทวิตเตอร์ในประเทศไทย โดยบัญชีที่มีผู้ติดตามมากที่สุด คือ กันต์พิมุกต์ ภูวกุล นักร้องวงก็อตเซเวน มีผู้ติดตามกว่า 11 ล้านผู้ติดตาม
ฟิลลิป อี. กุตแมน
ฟิลลิป เอ็ดวาร์ต กุตแมน (เกิดเมื่อวันที่ 5 มกราคม ค.ศ. 1930 – เสียชีวิตเมื่อวันที่ 22 ธันวาคม ค.ศ. 2017) เป็นนักการเมืองจากสหรัฐอเมริกา จากรัฐอินดีแอนา สังกัดพรรคริพับลิกัน โดยกุตแมนเป็นวุฒิสภารัฐอินเดียนา ตั้งแต่วันที่ 6 พฤศจิกายน ค.ศ. 1968 จนถึงวันที่ 3 พฤศจิกายน ค.ศ. 1976 กุตแมนสมรสกับ เอ็ม. โคโรน พิกเก็ตต์ และมีบุตรด้วยกัน 3 คน ก่อนหน้าที่กุตแมนจะมาเป็นนักการเมืองนั้น เขาเคยทำงานให้กับกองทัพอากาศสหรัฐ ตั้งแต่ปี ค.ศ. 1952 จนถึงปี ค.ศ. 1954 ยศร้อยโท
คาราอาเงะ
คาราอาเงะ (唐揚げ, 空揚げ หรือ から揚げ (karaage)) เป็นเทคนิคการปรุงอาหารของญี่ปุ่นซึ่งมีอาหารหลากหลายประเภท - ส่วนใหญ่มักจะใช้เนื้อไก่ แต่ยังมีเนื้อสัตว์และเนื้อปลาอื่น ๆ ซึ่งจะถูกนำไปทอดในน้ำมันท่วมจนสุกกรอบ กรรมวิธีนี้เกี่ยวข้องกับการชุบชิ้นขนาดเล็ก ๆ ของเนื้อสัตว์หรือปลาด้วยแป้งสาลี หรือแป้งมันฝรั่ง หรือแป้งข้าวโพด และทอดในน้ำมันเบา ๆ กรรมวิธีนี้จะแตกต่างจากการตระเตรียมการของเท็มปูระ ซึ่งจะไม่ทำการหมักและใช้แป้งสำหรับชุบ คาราอาเงะมักจะถูกเสิร์ฟเพียงอย่างเดียวหรือกับข้าวและกะหล่ำปลีหั่นฝอย เมื่อไม่นานมานี้ ได้กลายเป็นที่นิยมด้วยการกินคาราอาเกะที่ห่อด้วยชิโซะ (ใบเพริลาสีเขียว) และใบผักกาดหอม
กรดซาลิไซลิก
กรดซาลิไซลิก (salicylic acid) เป็นกรดเครื่องสำอางที่ได้จากเปลือกของต้นหลิว เป็นกลุ่มเดียวกับแอสไพริน นิยมนำมาผสมกับเครื่องสำอาง เพราะสามารถผลัดเซล์ผิว แต่จะไม่เหมือนกับ AHA ที่โมเลกุลเล็กกว่าจึงสามารถช่วยเรื่องริ้วรอย แต่ BHA จะเด่นตรงที่ มันจะซึมลงไปในรูขุมขนเพื่อล้างเอาไขมันที่ติดตามรูขุมขนให้หลุดออก ทำให้ไม่อุดตันและเกิดสิว แถมในระยะยาวจะช่วยให้รูขุมขนเล็กลง BHA จะผสมอยู่ในเครื่องสำอางประมาณ 1- 2%
คนที่เป็นสิวเสี้ยน สิวอุดตันในบางคนใช้ BHA อย่างเดียวก็ดีขึ้นได้เลย และยังสามารถใช้ร่วมกับผลิตภัณฑ์รักษาสิวตัวอื่นเพื่อให้มีประสิทธิภาพมากขึ้น ส่วนคนที่เป็น Acne Rocasea ในช่วงแรก ๆ BHA ยังทำให้ดีขึ้นได้อีกด้วย
สนามกีฬาบิสเลตต์
สนามกีฬาบิสเลตต์ (Bislett Stadium,Bislett stadion) ตั้งอยู่ที่กรุงออสโล ประเทศนอร์เวย์ เริ่มก่อสร้างในปี ค.ศ. 1917 แล้วเสร็จในปี ค.ศ. 1922 ซึ่งเป็นสนามกีฬาขนาดใหญ่อันดับที่ 1 ของนอร์เวย์
ในปี ค.ศ. 1952 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1952 ที่นอร์เวย์เป็นเจ้าภาพ
ขนมลูกกวาด
ขนมลูกกวาด บ้างเรียก ลูกกวาดไทย เป็นลูกกวาดรูปแบบหนึ่งของไทย มีสองรูปแบบ คือ ขนมลูกกวาดแบบชาวบ้าน ซึ่งทำจากกะทิกับน้ำตาลปึกกวนกันจนเหนียว มีรสชาติหวานมัน และขนมลูกกวาดแบบชาววัง ซึ่งแบบชาววังนี้ปรากฏอยู่ในราชสำนักของพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดาเป็นสำคัญ มีลักษณะพิเศษคือ เคลือบด้วยน้ำตาลที่มีรูปร่างแหลม ภายในสอดไส้เม็ดบัว เมล็ดแตงโม เมล็ดฟักทอง หรือถั่วต่าง ๆ ถือเป็นอาหารที่ต้องทำอย่างพิถีพิถัน และต้องใช้ความอดทนอย่างสูง ขนมลูกกวาดแบบชาววังนี้มีลักษณะใกล้เคียงกับซกซา (束砂) ซึ่งเป็นลูกกวาดของประเทศจีนตอนใต้ และคมเปโต (金平糖) ซึ่งเป็นลูกกวาดของประเทศญี่ปุ่น
ลูกกวาดชาววัง
ลูกกวาดของชาววัง มีกรรมวิธีที่ต้องใช้ความพิถีพิถัน และความอดทนสูง เพราะต้องใช้นิ้วมือเปล่า ๆ ในการกวนลูกกวาดกลับไปกลับมาในกระทะทองเหลืองที่รนไฟจนร้อน จนกว่าน้ำตาลจะจับตัวกับเม็ดผลไม้จนแห้งเป็นหนามแหลมสวยงาม หม่อมหลวงเนื่อง นิลรัตน์ อดีตนางข้าหลวงในสมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี และเป็นหลานสาวของหม่อมเจ้าสะบาย นิลรัตน์ หัวหน้าห้องเครื่องในราชสำนักพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา กล่าวถึงวิธีการทำขนมลูกกวาดชาววังไว้ว่า
"'…เอาเม็ดแตงโมมากะเทาะเปลือกออก เอาแต่เนื้อข้างใน ถั่วแขก ถั่วเหลือง ถั่วลิสง เม็ดบัว เอามาคั่ว ทําให้สุกก่อน แล้วจึงเอามาใส่ในกระทะทอง ซึ่งตั้งอยู่บนเตาไฟอ่อน ๆ เอาน้ำตาลเชื่อมข้น ๆ พรมให้ทั่ว เอานิ้วเราทั้ง 5 นิ้ว คนกลับไปกลับมาในกระทะที่ร้อนบนเตาจนกว่าน้ำตาลจะแห้งจับเม็ดขาว ถ้ายังไม่เกิดเป็นหนามแหลม ๆ ก็เอาน้ำตาลพรมลงไปอีก จนน้ำตาลจับตามผิวถั่วเป็นหนามแหลมฟูขึ้นมาทั่วกัน…'" เหตุที่ต้องใช้นิ้วทั้งห้าลงไปกวนในกระทะ ก็เพราะหากใช้ช้อนหรือทัพพีลงไปกวน ลูกกวาดก็จะไม่ขึ้นหนามแหลม เป็นเม็ดหุ้มน้ำตาลอย่างเดียวดูไม่สวยงาม โดยหม่อมหลวงเนื่อง อธิบายอีกว่า "...คนทำเอาปลายนิ้วมือถูไปถูมากับก้นกระทะทองที่ร้อน หนังปลายนิ้วมือสึกไป ๆ จนบางเข้าทุกที เอามือบีบปลายนิ้วเลือดจะซึมออกมาซิบ ๆ เมื่อมือบางถึงขั้นนี้ก็ต้องเลิกทำ เอาคนอื่นมาเปลี่ยนแทน คนอื่นเป็นอีกก็เปลี่ยนอีก..." โดยมากขนมลูกกวาดแบบชาววังจะใช้สีจากธรรมชาติในการแต่งสีสันเย็นตาให้ขนมสวยงามน่ารับประทานขึ้น ได้แก่ สีขาว สีชมพูอ่อน สีฟ้าอ่อน สีเหลืองอ่อน สีเขียวอ่อน เมื่อขนมเย็นดีแล้ว ก็จะเทใส่ขวดโหลขวดละสี เวลาจะรับประทานก็จะเอาทุกสีมาเคล้ารวมกันในจาน หนามที่แหลมฟูก็ยิ่งทำให้ลูกกวาดชาววังดูน่ารับประทานยิ่ง
อย่างไรก็ตามขนมลูกกวาดแบบชาววังนี้มีลักษณะใกล้เคียงกันกับลูกกวาดจีน หรือซกซา (束砂) หนึ่งในขนมจันอับหรือขนมมงคลของกวางตุ้งและแต้จิ๋ว และยังใกล้เคียงกับคมเปโต (金平糖) ซึ่งเป็นลูกกวาดแบบญี่ปุ่น ทำจากเกล็ดน้ำตาลเคลือบงา ได้รับอิทธิพลจากขนมหวานโปรตุเกสผ่านมิชชันนารีผู้เผยแผ่ศาสนาในอดีต แต่ลูกกวาดแบบญี่ปุ่นนี้ไม่ต้องใช้มือเปล่าแบบลูกกวาดชาววังของไทย หากต้องกวนในกระทะใหญ่ขอบสูง หรือเตาหมุนที่เรียกว่า โดระ ใช้ระยะเวลาทำยาวนานราว 2-3 สัปดาห์ จนมีหนามมน ๆ ดูน่ารับประทาน คมเปโตมีรสชาติหวานแหลม นิยมรับประทานคู่กับน้ำชา ทั้งยังมีรูปร่างน่ารัก มีอายุการเก็บยาวนาน เหมาะสำหรับการเป็นของฝาก
โบคีม วูดไบน์
โบคีม วูดไบน์ (Bokeem Woodbine; เกิด 13 เมษายน พ.ศ. 2516) เป็นนักแสดงชาวอเมริกัน เขาได้รับรางวัล Black Reel Award และได้รับการเสนอชื่อเข้าชิงรางวัล Primetime Emmy Award และรางวัล Critics 'Choice Television Award สำหรับบทบาทของเขาในฐานะ Mike Milligan ในฤดูกาลที่สองของ ฟาร์โก วูดไบน์ยังแสดงเป็น แดเนียลใน Underground ฤดูกาลที่ 2 ของ WGN และ Herman Schultz/Shocker ในภาพยนตร์เรื่อง สไปเดอร์-แมน: โฮมคัมมิ่ง ในปี ค.ศ. 1994 เขาแสดงเป็นจอชัว น้องชายที่มีปัญหาของเจสันในเรื่อง Jason's Lyric
เกมโซน
เกมโซน (Game Zone) เป็นรายการเกมโชว์ออกอากาศในปี 2539-2545 ผลิตรายการโดยบริษัท แมสมอนิเตอร์ จำกัด (บริษัทในเครือจีเอ็มเอ็ม แกรมมี่) และออกอากาศทางสถานีโทรทัศน์ไทยทีวีสีช่อง 9 อ.ส.ม.ท. และเป็นรายการเกมโชว์ที่ 2 ของไทยที่ได้ขายลิขสิทธิ์ให้กับต่างประเทศซึ่งประเทศที่ซื้อมาคือประเทศอินโดนีเซีย
ประวัติของรายการ
เกมโซน ออกอากาศครั้งแรกในปี 2539 โดยออกอากาศทุกวันพุธ เวลา 22.00 - 23.00 น. (24 เมษายน 2539 - 25 ธันวาคม 2539) จากนั้นได้มีการเปลี่ยนเวลาออกอากาศใหม่ เป็นทุกวันอังคาร 22.30 - 23.30น. (7 มกราคม 2540 - 30 ธันวาคม 2540) และเปลี่ยนมาออกอากาศทุกวันเสาร์ เวลา 14.00 - 15.30 น.โดยเพิ่มเวลาออกอากาศเป็น 90 นาที(3 มกราคม 2541 - 29 ธันวาคม 2544) และเปลี่ยนเวลาใหม่เป็น 12.00 - 13.00น. (5 มกราคม 2545 - 28 กันยายน 2545) แต่ยังคงวันเสาร์เหมือนเดิมและลดเวลาออกอากาศเหลือ 60 นาที โดยสิ้นสุดการออกอากาศในวันที่ 28 กันยายน 2545 และปรับเปลี่ยนรายการเกมโชว์ใหม่ที่ชื่อว่า เกมสงครามเขาและเธอ เมื่อวันที่ 4 ตุลาคม ปีเดียวกัน
กติกาของรายการ
ผู้เข้าแข่งขันต้องแข่งขันเพื่อสะสมคะแนน ใครมีคะแนนมากที่สุดจะเข้าสู่รอบแจ็คพอต แต่ในยุคTeam Work ทีมไหนที่ทำคะแนนรวมสูงสุด จะได้เป็นแชมป์ประจำสัปดาห์ และได้เข้าไปเล่นในรอบแจ็คพอต โดยมีเกมดังนี้
Citra Zone
ในรอบนี้ผู้แข่งขัน 2 คนแรกจะต้องดูภาพ VTR จากหุ่นยนต์บุญโซนเพื่อจับประเด็นทั้งหมด หลังจากนั้นผู้แข่งขัน 2 คนถัดมา จะทำหน้าที่เป็นผู้ฟัง เพื่อฟังเล่าเรื่องจาก 2 ผู้แข่งขันก่อนหน้าภายในเวลา 30 วินาที ส่วน 2 ผู้แข่งขันสุดท้าย จะทำหน้าที่เหมือน 2 คนก่อนหน้าแต่เวลาจะลดเหลือ 20 วินาที จากนั้นต้องคำถามจากพิธีกรทั้งหมด 3 ข้อ ถ้าตอบถูกจะมีสิทธิ์เปิด 1 แผ่นป้ายสะสมคะแนนจากผู้สนับสนุนหลักทั้งหมด 4 แผ่นป้าย(ผู้สนับสนุนหลักในช่วงนี้คือผลิตภัณฑ์โลชั่นซิตร้า) โดยหลังแผ่นป้ายจะมี 1 คะแนน(2 ป้าย),2 คะแนน(1 ป้าย),และ 3 คะแนน(1 ป้าย)(สูงสุดที่เปิดได้คือ 3 แผ่นป้าย) เปิดได้เท่าไหร่จะเป็นคะแนนให้กับผู้แข่งขันทั้ง 6 คนทันที แต่ถ้าตอบผิดจะไม่ได้ไปเปิดป้ายในข้อนั้นๆ โดยคะแนนที่สะสมในรอบนี้จะนำคะแนนดังกล่าวไปรวมกับรอบโซนถ่ายทอดสดและโซนถ่ายทอดเสียง
เกมนี้เริ่มใช้ครั้งแรกเมื่อวันที่ 3 กรกฎาคม 2542 - 1 มกราคม 2543
APACHE ZONE
ในรอบนี้ผู้เข้าแข่งขันทั้ง 6 คนจะต้องเลือกคำใบ้ 6 ใน 12 แผ่นป้าย(ผู้สนับสนุนหลักในรอบนี้คือเครื่องสำอาง Spices และคิวท์เพลส โดยในแต่ละแผ่นป้ายประกอบไปด้วย 6 คำที่สามารถเรียงได้เป็นคำตอบประโยคจริง และอีก 6 คำ จะเป็นคำหลอก) โดยให้ผู้เข้าแข่งขันอีก 1 คน ที่สวมหมวกคำใบ้จะต้องตอบ และอีก 1 คนจะต้องใบ้ท่าทางภายในเวลา 120 วินาที ถ้าตอบถูกให้ผู้เข้าแข่งขันคนต่อไปขึ้นมาตอบแทนและอีกหนึ่งคนมาใบ้แทน ตอบผิดต้องผู้เข้าแข่งขันคนนั้นจะต้องพักการแข่งขันทันที(ทำแบบนี้ไปเรื่อยๆจนครบทั้ง 6 คน) หลังจากนั้นจะนำ 6 คำใบ้ดังกล่าวที่ใบ้มาในช่วงแรก มาเรียงเป็นประโยคที่ถูกต้องสมบูรณ์ ถ้าเรียงคำประโยคถูก จะได้คะแนนไปคนละ 5 คะแนน แต่ถ้าตอบผิดจะไม่ได้คะแนนในรอบนี้ และในช่วงเดือนเมษายน-ธันวาคม 2544 ได้เพิ่มกติกาเล็กน้อย โดยจะมี 2 ประโยค ประโยคแรกเป็นผู้ชมทางบ้านที่ส่งมาร่วมสนุกและอีก 1 ประโยคจะเป็นทีมงานที่คิดขึ้นมา ให้เลือกประโยคที่ถูกต้องมา 1 ประโยค โดยการให้คะแนนนั้นจะเหมือนเดิมทุกประการ
เกมนี้เริ่มใช้ครั้งแรกเมื่อวันที่ 8 มกราคม 2543 - 29 ธันวาคม 2544
โซนถ่ายทอดสด
ในรอบนี้จะมีโจทย์จากผู้สนับสนุน 10 แผ่นป้าย(ในช่วงปี2540 มีผู้สนับสนุนทั้งหมด 9 แผ่นป้าย และในช่วงปี2539 จะมีแผ่นป้ายรูปโลโก้รายการแค่ 6 แผ่นป้าย) ผู้เข้าแข่งขันทั้ง 6 คน จะต้องยืนประจำที่ ให้ผู้เข้าแข่งขันในตำแหน่งแรกเลือกแผ่นป้ายโจทย์ ส่วนช่วงปี39 จะไม่มีการเลือกป้าย เป็นการเปิดโจทย์ตามลำดับแผ่นป้ายโดยพิธีกรเปิดโจทย์ให้ผู้เข้าแข่งขันคนแรกดู จากนั้นจะต้องใบ้คำด้วยท่าทางให้กับผู้เข้าแข่งขันคนที่2 คนที่2 จะต้องใบ้ท่าทางให้กับคนที่3ไปเรื่อยๆจนถึงคนสุดท้าย โดยทุกคนจะมีเวลา 7 วินาทีในการใบ้ โดยมีวิธีการคิดคะแนนดังนี้
หลังจากจบแต่ละโจทย์ ผู้เข้าแข่งขันจะสลับตำแหน่งให้คนสุดท้ายขึ้นมาเป็นคนแรก ส่วนคนอื่นๆร่นลงไปคนละ 1 ตำแหน่ง เล่นไปเรื่อยๆจนกระทั่งทุกคนได้มาอยู่ในตำแหน่งแรก(ครบ 6 รอบ) และในปี2543 - 2544 ได้เพิ่มกติกาพิเศษ โดยการให้ผู้เข้าแข่งขันเต้นตามโจทย์เพลงในVTR ผู้เข้าแข่งขันคนไหนเต้นได้ดีที่สุดจนไฟติด ผู้เข้าแข่งขันคนนั้นจะถูกร่นขึ้นมาอยู่ในตำแหน่งแรกทันที ส่วนจำนวนรอบการเล่นนั้น ได้ลดลงเหลือ 4 รอบ(จากเดิม 6 รอบ)
โซนถ่ายทอดเสียง
ในรอบนี้จะมีโจทย์เพลงจากผู้สนับสนุนหลัก 10 แผ่นป้าย (ในช่วงปี2540 มีผู้สนับสนุนทั้งหมด 9 แผ่นป้าย และในปี2544 ที่มีแผ่นป้ายผู้สนับสนุนรายการทั้งหมด 10 แผ่นป้าย จะมีโจทย์เพลงซึ่งอยู่ในรูปของโลโก้รายการ(ภายหลังได้เปลี่ยนรูปเป็นหุ่นยนต์บุญโซน) 5 แผ่นป้าย และโจทย์พรายกระซิบซึ่งอยู่ในรูปของผู้สนับสนุนหลักในช่วงนี้ 5 แผ่นป้าย) ผู้เข้าแข่งขัน 5 คน จะต้องยืนประจำที่ตู้เก็บเสียง และให้ผู้เข้าแข่งขันอีก 1 คน (ที่ยืนอยู่ตำแหน่งแรกนอกตู้เก็บเสียงกับพิธีกร) เลือกแผ่นป้ายสัญญาณเสียง
หลังจากจบแต่ละโจทย์ ผู้แข่งขันจะสลับตำแหน่งให้คนสุดท้ายขึ้นมาเป็นคนแรก ส่วนคนอื่นๆร่นลงไปคนละ 1 ตำแหน่ง เล่นไปเรื่อยๆจนกระทั่งทุกคนได้มาอยู่ในตำแหน่งแรก (ครบ 6 รอบ) สุดท้ายใครที่มีคะแนนสูงสุด คนนั้นจะได้เข้าไปเล่นในรอบแจ็คพอตส่วนผู้เข้าแข่งขันที่ตกรอบทั้ง 5 คน จะเอาคะแนนที่มีอยู่ไปคูณกับ 1,000 บาท จะได้เงินรางวัลกลับบ้านไป(ภายหลังในช่วงปี 2543-2544 ได้เปลี่ยนการให้เงินรางวัลสำหรับผู้ตกรอบเป็นคนละ 18,000 บาท) พร้อมกับได้รับของรางวัลพิเศษ(เริ่มมอบให้ครั้งแรกเมื่อปี 2541) และถ้าหากมีผู้ที่มีคะแนนสูงสุดเท่ากัน 2 คนขึ้นไปจะต้องเปิดป้ายคะแนนจากผู้สนับสนุนหลักในตู้เก็บเสียง(ภายหลังเปลี่ยนเป็นแผ่นป้ายขนาดเล็ก ซึ่งถูกถือมาโดยหุ่นยนต์นักบินอวกาศ "บุญโซน") ใครที่มีคะแนนสูงสุดคนนั้นเข้ารอบแจ็คพอตทันที
โซนจับผิดภาพ
ในรอบนี้เป็นเกมรอบพิเศษเพื่อตัดสินหาผู้เข้ารอบตัดสิน โดยผู้เข้าแข่งขันทั้ง 6 คน จะต้องดู VTR ภาพจับผิด ทั้ง 2 ภาพจากจอตู้ทีวี 1 รอบ หลังจากนั้นจะเข้าสู่เกมการแข่งขันทันที โดยจะให้ผู้เข้าแข่งขันดู VTR อีกครั้ง หากผู้เข้าแข่งขันคนไหนรู้คำตอบแล้ว ก็วิ่งไปกดปุ่มไฟตรงหลังจอตู้ ถ้าตอบถูกจะได้คะแนนตามจำนวนจุดคำตอบที่ถูกต้อง แต่ถ้าตอบผิดจะต้องดูVTRต่อเรื่อยๆ จนกว่าจะมีคนตอบถูก เกมนี้เล่นทั้งหมด 6 จุดคำตอบ คะแนนรวมสูงสุดคือ 21 คะแนน ผู้เข้าแข่งขันคนไหนทำคะแนนสะสมสูงสุด 2 อันดับแรก จะได้เข้าไปเล่นในรอบแจ็คพอตทันที แต่ในปี2540 ได้เปลี่ยนเป็นรอบตัดสินรูปแบบที่ 2 และปรับกติกาเหลือเพียงผู้ที่มีคะแนนเท่ากันตั้งแต่ 2 คนขึ้นไป จะได้เล่นเกมนี้ โดยผู้แข่งขันคนไหนตอบถูกได้มากที่สุด จะเข้าไปเล่นในรอบแจ็คพอต เกมนี้เริ่มใช้ครั้งแรกเมื่อวันที่ 24 เมษายน 2539 - 30 ธันวาคม 2540 ก่อนที่จะนำรูปแบบการเล่นและกติกาไปปรับรูปแบบใหม่ในรอบ "ไซเบอร์โบนัสโซน" ในปี2544
รูปแบบแรก(บ้านหรือบึ้ม)
ผู้เข้าแข่งขันที่เข้ารอบทั้ง 2 คน จะต้องเลือกกล่องซึ่งข้างในจะมีลูกระเบิดอยู่ จากทั้งหมด 5 กล่อง(ภายหลังเพิ่มเป็น 7 กล่อง) แต่ละกล่องจะมีลูกระเบิด 3 ลูกและ 5 ลูกอย่างละ 1 กล่อง อีก 3 กล่อง(หรือ 4 กล่อง)มี 4 ลูก(ซึ่งจะเป็นจำนวนระเบิดที่ซ่อนอยู่ในวิดีโอ) จากนั้นจะแจกวิดีโอ 9 ม้วน ประกอบด้วย ตัวอักษรที่สะกดเป็นคำว่าบ้าน ได้แก่ พยัญชนะ บ, สระ า, พยัญชนะ น และ วรรณยุกต์โท อย่างละ 1 ม้วน, ลูกระเบิดตามที่ผู้เข้าแข่งขันได้เลือกไว้ก่อนหน้า (หากเลือกได้ลูกระเบิด 3 หรือ 4 ลูก วิดีโอที่เหลืออีก 1 หรือ 2 ม้วนจะเป็นคำว่า ว่าง) หากผู้เข้าแข่งขันคนใดเลือกม้วนวิดีโอที่มีตัวอักษรสะกดเป็นคำว่า บ้าน ครบ ผู้เข้าแข่งขันคนใดคนหนึ่งจะเป็นผู้ชนะจะได้รับบ้านพร้อมที่ดินจากโครงการ The Natural Park รังสิต มูลค่ากว่า 3 ล้านบาท บวกกับเงินรางวัลที่สะสมจาก 2 รอบก่อนหน้า แต่ถ้าเจอ ว่าง ให้เลือกไปเรื่อยๆ และหากคนใดคนหนึ่งเจอบึ้ม เกมของผู้เข้าแข่งขันจะยุติลง,ผู้เข้าแข่งขันคนใดคนหนึ่งเป็นผู้แพ้และจะได้เงินรางวัลที่ได้จากรอบโซนถ่ายทอดสดและโซนจับผิดภาพ
เกมนี้เริ่มใช้ตั้งแต่เมื่อวันที่ 24 เมษายน 2539 - 29 มีนาคม 2540
รูปแบบที่ 2(ใกล้,ไกล)
ในรอบนี้ผู้แข่งขันที่เข้ารอบจะต้องเลือกหมวดจะมีด้วยกันทั้งหมด 6 หมวด หลังจากนั้นผู้เข้าแข่งขันจะต้องดูภาพVTR(โดยแบ่งเป็นขั้นแรก ไกล ขั้นที่ 2 กลาง และขั้นสุดท้าย ใกล้) ในภาพจะจับภาพบุคคลที่กำลังยืนอยู่ พร้อมกับทำปากแต่จะไม่มีเสียง โดยมีโอกาสตอบทั้งหมด 3 ครั้ง ต่อ 1 หมวด ให้ตอบว่าคำหรือประโยคนั้นคืออะไร ถ้าตอบถูกจะได้เงินรางวัลตามขั้นต่างๆ เช่นตอบถูกในขั้นที่ 1 30,000 บาท ขั้นที่ 2 20,000 บาท และขั้นที่ 3 10,000 บาท แต่หากตอบผิดในแต่ละครั้ง ผู้แข่งขันอีก 5 คนที่เหลือจะมีสิทธิ์แย่งกดไฟในการตอบ ถ้ากดไฟติด และตอบถูกจะได้รับเงินรางวัล 10,000 บาท หากตอบผิดในขั้นที่ 3 (หรือขั้นสุดท้าย) จะไม่ได้เงินรางวัลและเกมจะหยุดลงทันทีพร้อมกับได้รับเงินรางวัลสะสมที่เหลือทั้งหมด แต่ถ้าหากตอบถูกครบทั้ง 4 หมวด จะได้รับเงินรางวัล 1,000,000 บาท
เกมนี้เริ่มใช้ตั้งแต่เมื่อวันที่ 4 เมษายน - 30 ธันวาคม 2540
รูปแบบที่ 3(จับผิดภาพการ์ตูน)
ในรอบนี้มีโซนแผ่นป้ายด้านละ 6 แผ่นป้ายเป็นฝั่งซ้ายกับผั่งขวา(รวมทั้งหมด 12 แผ่นป้าย) ก่อนจะเล่นเกมจับผิดต้องเลือกป้ายมา 1 ป้าย ซึ่งด้านหลังแผ่นป้ายเป็นป้ายเงินรางวัลต่าง มีตั้งแต่ 5,000-30,000฿ เปิดได้เท่าไร เป็นเงินสะสมตั้งต้นก่อนเล่นทันที เสร็จแล้วผู้แข่งขันจะต้องจับผิดภาพการ์ตูนจากจอมอนิเตอร์ทั้ง 2 ภาพว่ามีอะไรแตกต่างกันบ้าง ถ้าจับผิดได้ 1 จุด จะได้ไปเปิดป้ายเงินรางวัลเพิ่มอีก 1 แผ่นป้าย แต่หากตอบผิดเกมจะยุติลงทันที พร้อมกับได้รับเงินรางวัลสะสมที่เหลือทั้งหมด โดยถ้าหากผู้แข่งขันจับผิดครบทั้ง 6 จุด จะได้รับเงินรางวัล 500,000 บาทจากผู้สนับสนุนหลักทันที(ผู้สนับสนุนหลักในรอบนี้คือ ผลิตภัณฑ์โลชั่นซิตร้า)
เกมนี้เริ่มใช้ตั้งแต่เมื่อวันที่ 3 มกราคม - 26 ธันวาคม 2541
รูปแบบที่ 4(ทายสิ่งของปริศนา)
ในรอบนี้มีโซนแผ่นป้ายด้านละ 6 แผ่นป้ายเป็นฝั่งซ้ายกับผั่งขวา(รวมทั้งหมด 12 แผ่นป้าย) แบ่งเป็นป้ายบุญโซน 3 ป้าย(มีค่าป้ายละ 30,000 บาท), ป้าย 20000 ป้ายละ 3 ป้าย(มีค่าป้ายละ 20,000 บาท) ป้าย 10000 ป้ายละ 3 ป้าย มีค่าป้ายละ 10,000 บาท) และป้ายรูปกระปุกออมสินทรงรูปหมู 3 ป้าย(มีค่าป้ายละ 5,000 บาท) เปิดได้เท่าไร เป็นเงินสะสมตั้งต้นก่อนเล่นทันที เสร็จแล้วผู้เข้าแข่งขันจะต้องชม VTR ภาพสิ่งของปริศนาจากจอมอนิเตอร์หุ่นยนต์บุญโซน โดยมีของปริศนาที่หยุดภาพไว้แค่ครึ่งหนึ่งทั้งหมด 6 ชิ้น ให้ตอบว่าของชิ้นนั้น มันคืออะไร ถ้าผู้เข้าแข่งขันตอบถูกจะได้ไปเปิดป้ายเงินรางวัลเพิ่มอีก 1 แผ่นป้าย แต่หากตอบผิดจะไม่ได้เปิดแผ่นป้ายเพิ่ม โดยถ้าหากผู้แข่งขันสามารถตอบถูกครบทั้ง 6 ข้อ จะได้รับเงินรางวัล 500,000 บาทจากผู้สนับสนุนหลักทันที ในกรณีที่จบ 6 ข้อแล้วตอบผิดมากกว่า 1 ข้อ จะได้รับเงินรางวัลสะสมที่เหลือทั้งหมดกลับไป(ผู้สนับสนุนหลักในรอบนี้คือ ผลิตภัณฑ์โลชั่นซิตร้า)
เกมนี้เริ่มใช้ตั้งแต่เมื่อวันที่ 9 มกราคม - 25 ธันวาคม 2542
รูปแบบที่ 5(ทายสิ่งของปริศนาแบบที่2)
ในรอบนี้คนที่ใบ้จะไปอยู่ในลิฟท์ (ลิฟท์กระเช้า) ซึ่งจะมีลูกศรชี้ระดับคะแนนอยู่ทางด้านขวามือ (ช่วง 0 - 110 คะแนน) ส่วนผู้เข้าแข่งขันคนอื่นๆ อีก 5 คน ก็จะนั่งประจำที่ โดยผู้เข้าแข่งขันจะต้องดูภาพ VTR เพื่อจับสังเกตสิ่งของชิ้นนี้ว่ามันคืออะไร หากผู้เข้าแข่งขันคนไหนทราบคำตอบแล้ว ก็จะแย่งกดไฟเพื่อตอบ ซึ่งภาพVTRจะหยุดทันทีเมื่อมีคนตอบ แต่ถ้าหากยังไม่มีใครกดไฟตอบ คนที่อยู่ในลิฟท์จะทำการใบ้เพิ่มทันที (โดยจะมีวงล้อหมุนอยู่ด้านบนมีคะแนนบอกไว้ 10,15,20,25,30 เมื่อกดปุ่มวงล้อจะหยุด) ถ้าตอบถูกลิฟท์ของคนที่ใบ้จะเลื่อนระดับสูงขึ้นตามคะแนนที่ได้ แต่หากตอบผิด ลิฟท์ของคนที่ใบ้จะลดระดับลงตามคะแนนที่ถูกหัก ยกเว้นเมื่อคะแนนต่ำกว่า 0 คะแนน ลิฟท์ก็จะอยู่ที่ตำแหน่ง 0 (ระดับพื้นดิน) ต่อไป ซึ่งถ้าคะแนนชี้อยู่ที่ 100 - 110 คะแนนจะได้รับเงินรางวัลพิเศษในรอบนี้
จากนั้นก็เข้ามาสู่ในรอบเอ็กซ์ตร้าโบนัสโซน ผู้เข้าแข่งขันจะต้องมาดึงสลัก โดยจะมีสลักอยู่ 6 สลัก พร้อมป้ายเฉลยยืนยันด้านหลัง ซึ่งใน 6 สลักจะมี "บาท" (เมื่อดึงสลักออกมาแล้วไม่เกิดอะไรขึ้น ป้ายเฉลยเป็นเครื่องหมาย ฿) และ "บอมบ์" (เมื่อดึงสลักออกมาแล้ว แท่นจะหลุดมากองที่พื้นพร้อมทั้งทีมงานจะปาสิ่งของเข้ามาในฉากซึ่งจะคล้ายกับการถูกระเบิด ป้ายเฉลยเป็นรูประเบิด) อย่างละ 3 สลัก ผู้เข้าแข่งขันจะต้องเลือกสลักทั้งหมด 3 ใน 6 สลัก ซึ่งจะต้องเป็นบาททั้ง 3 สลัก ถ้าดึงสลักแรกมาเป็น บาท รับเงินรางวัล 10,000 บาท ถ้าดึงสลักที่สองเป็น บาท รับเงินรางวัล 50,000 บาท และถ้าดึงได้ บาท ครบ 3 สลัก จะได้รับเงินรางวัล 500,000 บาท ส่วนผู้โชคดีทางบ้านที่ส่งชิ้นส่วนจะได้รับบัญชีเงินฝาก 100,000 บาท และถ้าหากดึงสลักผิดเป็น บอมบ์ เกมจะหยุดลงทันที พร้อมกับได้รับเงินรางวัลสะสมที่เหลือทั้งหมด และผู้โชคดีทางบ้านที่ส่งชิ้นส่วนจะได้รับบัญชีเงินฝาก 10,000 บาท
เกมนี้เริ่มใช้ครั้งแรกเมื่อวันที่ 8 มกราคม 2543 - 13 มกราคม 2544
รูปแบบที่ 6 (ไซเบอร์โบนัสโซน)
เป็นเกมที่พัฒนามาจากรอบโซนจับผิดภาพ แต่ปรับรูปแบบการเล่นและกติกาใหม่ โดยผู้แข่งขันที่ผ่านเข้ารอบนี้จะต้องมาเจอกับฮีโร่ประจำรายการ(ในรายการเรียกว่า "Cyber Knight" ซึ่งมาจากผู้เแข่งขันทางบ้านที่ร่วมสนุกผ่านเกมจับผิดภาพในเว็บไซต์ eotoday.com) โดยทั้ง 2 คน จะต้องดู VTR เรื่องเล่าจากแขกรับเชิญ จากนั้นจะต้องดูภาพและจับสังเกตให้ดีๆว่า มีจุดไหนที่แตกต่างไปจากเดิมทั้งหมด 10 จุด โดยจะให้ดูฟรี 1 รอบ หลังจากนั้นจะเข้าสู่การแข่งขัน โดยสปีดภาพ VTR จะเพิ่มขึ้นในแต่ละรอบ(ปกติ/เร็ว/เร็วสุด) ใครที่รู้แล้วก็ไปวิ่งกดไฟ(ตรงปุ่มไฟจะเป็นลักษณะของตัวเม้าส์คอมพิวเตอร์) ถ้าคนใดคนหนึ่งตอบผิดต้องดูภาพเรื่อยๆจนกว่าจะตอบได้ หากผู้เข้าแข่งขันหรือฮีโร่ทำคะแนนได้มากที่สุดจะเป็นผู้ชนะ สำหรับผู้แข่งขันที่ทำได้จะได้เป็นผู้ชนะในรอบนี้และได้รับเงินรางวัลพิเศษ 10,000 บาท ส่วนผู้แพ้จะได้รับเงินรางวัล 5,000 บาทพร้อมกับของที่ระลึกจากผู้สนับสนุนหลักในช่วงนี้(ผู้สนับสนุนหลักในรอบนี้คือ ผลิตภัณฑ์ปลาสวรรค์ทาโร่) โดยแขกรับเชิญคนแรกที่มาเล่าเรื่องในรอบนี้คือ "ดร.ดำรง พุฒตาล"
จากนั้นก็เข้ามาสู่ในรอบเอ็กซ์ตร้าโบนัสโซน ผู้เข้าแข่งขันจะต้องมาดึงสลัก โดยจะมีสลักอยู่ 6 สลัก พร้อมป้ายเฉลยยืนยันด้านหลัง ซึ่งใน 6 สลักจะมี "บาท" (เมื่อดึงสลักออกมาแล้วไม่เกิดอะไรขึ้น ป้ายเฉลยเป็นเครื่องหมาย ฿) และ "บอมบ์" (เมื่อดึงสลักออกมาแล้ว แท่นจะหลุดมากองที่พื้นพร้อมทั้งทีมงานจะปาสิ่งของเข้ามาในฉากซึ่งจะคล้ายกับการถูกระเบิด ป้ายเฉลยเป็นรูประเบิด) อย่างละ 3 สลัก ผู้เข้าแข่งขันจะต้องเลือกสลักทั้งหมด 3 ใน 6 สลัก ซึ่งจะต้องเป็นบาททั้ง 3 สลัก ถ้าดึงสลักแรกมาเป็น บาท รับเงินรางวัล 10,000 บาท ถ้าดึงสลักที่สองเป็น บาท รับเงินรางวัล 50,000 บาท และถ้าดึงได้ บาท ครบ 3 สลัก จะได้รับเงินรางวัล 500,000 บาท ส่วนผู้โชคดีทางบ้านที่ส่งชิ้นส่วนจะได้รับบัญชีเงินฝาก 100,000 บาท และถ้าหากดึงสลักผิดเป็น บอมบ์ เกมจะหยุดลงทันที พร้อมกับได้รับเงินรางวัลสะสมที่เหลือทั้งหมด และผู้โชคดีทางบ้านที่ส่งชิ้นส่วนจะได้รับบัญชีเงินฝาก 10,000 บาท
เกมนี้เริ่มใช้ครั้งแรกเมื่อวันที่ 20 มกราคม - 29 ธันวาคม 2544
รูปแบบที่ 6 (รูปแบบสุดท้าย)
ทีมที่เป็นแชมป์ประจำสัปดาห์จะต้องเลือกตัวแทน 1 ใน 6 คน เข้าไปอยู่ตู้กันน้ำ ส่วนอื่น 5 คนที่เหลือจะต้องเข้าไปอยู่ในตู้แคปซูล จากนั้นจะมีแผ่นป้ายผู้สนับสนุนหลักอยู่ทั้งหมด 12 แผ่นป้าย โดยหลังแผ่นป้ายจะเป็นคำเฉลยของคำตอบนั้นๆ ผู้เข้าแข่งขันจะต้องเลือกแผ่นป้ายมาทั้งหมด 6 ป้าย จากนั้นคนที่เหลือจะต้องใบ้ในรูปแบบต่างๆ(ประกอบด้วย คำพูด,ท่าทาง,ทำนองเสียง,วาดภาพและเขียนหลังคนทาย) โดยมีเวลา 7 วินาทีในการใบ้และตอบ ถ้าตอบถูกจะได้คำละ 10,000 บาท แต่ถ้าตอบถูกทั้ง 6 คำ ทั้งทีมจะได้เงินรางวัล 100,000 บาท ทั้งนี้ถ้าหากตอบผิด จะนับจำนวนครั้งที่ตอบผิด จากการคะแนนรวมในรอบหาแชมป์(โซนถ่ายทอดเสียง) ดังนี้
1. 1-15 คะแนน ตอบผิดเมื่อไหร่ เกมจะหยุดลงทันที
2. 16-22 คะแนน ตอบผิดได้ 1 ครั้งเท่านั้น หากผิดครั้งที่ 2 เกมจะจบลงทันที
3. 23-30 คะแนน ตอบผิดได้ 2 ครั้งเท่านั้น หากผิดครั้งที่ 3 เกมจะจบลงทันที
หากตอบผิดเกินจำนวน เกมจะหยุดลงทันที พร้อมกับได้เงินรางวัลทั้งหมดที่สะสมไว้
เกมนี้เริ่มใช้ครั้งแรกเมื่อวันที่ 12 มกราคม - 28 กันยายน 2545
ทั้งนี้ ตั้งแต่รูปแบบที่ 2 ถึงรูปแบบที่ 5 (6 มิถุนายน 2541 - 29 ธันวาคม 2544) ได้มีการเพิ่มมอบโชคให้กับผู้ชมทางบ้าน ซึ่งถ้าผู้แข่งขันทำแจ็คพอตแตก ผู้โชคดีทางบ้านที่จับชิ้นส่วนจากผู้สนับสนุนหลักขึ้นมา จะได้รับแหวนเพชรหรือจี้ทองคำจากพรีม่าโกลด์ มูลค่า 100,000 บาท ซึ่งภายหลังได้เปลี่ยนเป็นบัญชีเงินฝาก มูลค่า 100,000 บาท แต่หากผู้เข้าแข่งขันทำแจ็คพอตไม่แตก ผู้โชคดีทางบ้านจะได้รับบัญชีเงินฝาก 10,000 บาท
โคอิซูรุฟอร์จูนคุกกี้
โคอิซูรุฟอร์จูนคุกกี้ เป็นซิงเกิลลำดับที่ 32 ของเอเคบีโฟร์ตีเอต ออกจำหน่ายวันที่ 21 สิงหาคม พ.ศ. 2556 สมาชิกที่มีส่วนร่วมในเพลงของซิงเกิลนี้มาจาก 80 อันดับของการเลือกตั้งประจำปี 2556 ของเอเคบีโฟร์ตีเอต ผู้ชนะเลิศคือ ริโนะ ซาชิฮาระ จากวงน้องสาวเอชเคทีโฟร์ตีเอต ซิงเกิลนี้ยังประกอบด้วยเพลงอำลา มาริโกะ ชิโนดะ และ โทโมมิ อิตาโนะ
เพลงนี้มีการคัฟเวอร์ใหม่โดยวงน้องสาวของเอเคบีโฟร์ตีเอตในภาษาของแต่ละประเทศที่วงนั้นตั้งอยู่ ได้แก่ฉบับภาษาอินโดนีเซีย จากเจเคทีโฟร์ตีเอต, ฉบับภาษาจีน จากเอสเอ็นเอชโฟร์ตีเอต ออกจำหน่ายใน พ.ศ. 2556, และฉบับภาษาไทย จากบีเอ็นเคโฟร์ตีเอต ออกจำหน่ายใน พ.ศ. 2560
งานเลือกตั้งประจำปี 2556
สมาชิกที่มีส่วนร่วมในซิงเกิลนี้มาจากผลการเลือกตั้งของ AKB48 ประจำปี 2556 โดยอันดับที่ 1-16 จะได้รับเลือกให้เป็นเซ็มบัตสึ นักร้องเพลงหลักของซิงเกิล และผู้ที่ได้รับเลือกในอันดับที่ 17-64 จะได้ร้องเพลงในฐานะอันเดอร์เกิร์ล (Under Girls), เน็กซ์เกิร์ล (Next Girls), และฟิวเจอร์เกิร์ล (Future Girls) กลุ่มละ 16 คน ตามลำดับ ซึ่ง ริโนะ ซาชิฮาระ จากวง HKT48 เป็นสมาชิกที่ได้รับคะแนนโหวตมากที่สุดและส่งผลให้เธอเป็นเซ็นเตอร์ของเพลงนี้ ซึ่งเป็นครั้งแรกที่เธอได้รับเลือกให้เป็นเซ็นเตอร์
สมาชิกในซิงเกิลนี้ยังประกอบด้วยสมาชิกที่ประกาศจบการศึกษาก่อนที่ซิงเกิลนี้จะถึงกำหนดการออก เช่น มาริโกะ ชิโนดะ หนึ่งในสมาชิกวง AKB48 ที่ได้รับอันดับ 5 ซึ่งงานจบการศึกษาของเธอจัดขึ้นเมื่อวันที่ 21 กรกฎาคม และ โทโมมิ อิตาโนะ สมาชิกที่ได้รับอันดับที่ 11 ก็ประกาศจบการศึกษาไปก่อนหน้านี้แล้วในเดือนกุมภาพันธ์ 2556 นอกจากนี้ยังมีสมาชิกที่จบการศึกษาเป็นที่เรียบร้อยแล้ว เช่น นะสึมิ ฮิระจิมะ สมาชิก AKB48 ที่ได้รับอันดับที่ 62
การประชาสัมพันธ์และการเปิดตัว
เมื่อวันที่ 23 มิถุนายน ริโนะ ซาชิฮาระ หนึ่งในสมาชิกวง AKB48 ได้ประกาศในรายการโทรทัศน์ AKB Eizou Center ว่าชื่อซิงเกิลลำดับที่ 32 ของวงคือ "โคอิซูรุฟอร์จูนคุกกี้" และจะเปิดตัวในวันที่ 21 สิงหาคม
มีการแสดงเพลงนี้ครั้งแรกในรายการโทรทัศน์ชื่อ "Ongaku no hi" เมื่อวันที่ 29 มิถุนายน
มิวสิกวิดีโอ
เมื่อวันที่ 22 มิถุนายน ในจังหวัดฟูกูโอกะ ซึ่งเป็นภูมิลำเนาของ มาริโกะ ชิโนดะ ได้มีการถ่ายทำมิวสิกวิดีโอของเพลงหลัก ประกอบด้วยตัวประกอบจำนวน 3,800 คน ซึ่งมากที่สุดในการถ่ายทำมิวสิกวิดีโอของเพลงที่ผ่านมา
พาพายะ ซูซูกิ เป็นผู้ออกแบบท่าเต้น ซึ่งมีสมาชิกบางคนของวง AKB48 ได้พูดถึงท่าเต้นนี้ มายุ วาตานาเบะ กล่าวว่า "ท่าเต้นนี้จะทำให้คุณรู้สึกเหมือนกำลังจะบอกคำทำนาย" โทโมมิ อิตาโนะ กล่าวว่า "เป็นเพลงที่จะทำให้ทุก ๆ คนรู้สึกกระปรี้กระเปร่า และเป็นเพลงที่เข้าถึงคนทั่วไปได้ง่าย มีท่าเต้นที่สามารถเต้นตามได้" มินามิ ทากาฮาชิ กล่าวว่า "เพลงนี้ทำให้รู้สึกคิดถึงวันวาน เหมือนกับอยู่ในดิสโกขนาดใหญ่"
เมื่อวันที่ 19 กรกฎาคม AKB48 ได้ออกมิวสิกวิดีโอฉบับทีมงานออกมา ซึ่งประกอบด้วยการเต้นของทีมงานทั้ง 365 คน โดยถ่ายทำใน 7 วัน มียอดชมบนยูทูปในปี 2556 กว่า 8 ล้านชม
เมื่อวันที่ 12 สิงหาคม 2559 ยอดชมของมิวสิกวิดีโอเพลงนี้ได้เพิ่มขึ้นถึง 100 ล้านชมบนยูทูป ซึ่งเป็นเพลงของ AKB48 ลำดับที่ 2 ที่มียอดชมเกิน 100 ล้านชม (อีกเพลงคือ "เฮฟวีโรเทชัน")
ในสื่ออื่น
ในเดือนมีนาคม 2557 เพลงนี้ได้รับเลือกให้เป็นหนึ่งในเพลงในเกม Just Dance Wii U
ฉบับเจเคทีโฟร์ตีเอต
ฟอร์จูนคุกกี้ ยังเมินจินตา (Fortune Cookie Yang Mencinta) เป็นซิงเกิลลำดับที่ 3 ของเจเคทีโฟร์ตีเอต ออกจำหน่ายวันที่ 21 สิงหาคม พ.ศ. 2556
เนื้อเพลงเดิมได้รับการแปลเป็นภาษาอินโดนีเซียทั้งหมดแล้ว
ฉบับเอสเอ็นเอชโฟร์ตีเอต
อ้ายเตอะซิ่งยวิ่นชูฉี ​ เป็นซิงเกิลลำดับที่ 3 ของเอสเอ็นเอชโฟร์ตีเอต ออกจำหน่ายวันที่ 25 พฤศจิกายน พ.ศ. 2556 ในรูปแบบ Beijing Edition และในเดือนธันวาคม พ.ศ. 2556 ในรูปแบบ Shanghai Edition
เนื้อเพลงเดิมได้รับการแปลเป็นภาษาจีนทั้งหมดแล้ว
ฉบับบีเอ็นเคโฟร์ตีเอต
คุกกี้เสี่ยงทาย เป็นซิงเกิลที่ 2 ของบีเอ็นเคโฟร์ตีเอต โดยทางวงได้แสดงเพลงนี้ครั้งแรกในงาน 2017: 411 Fandom Party in Bangkok ที่สยามพารากอน เมื่อวันที่ 30 สิงหาคม พ.ศ. 2560 โดยมีสมาชิกเซ็มบัตสึชั่วคราวซึ่งได้แก่ มิวสิค, เจนนิษฐ์, เฌอปราง, เนย, อร, ปัญ, มิโอริ, น้ำหนึ่ง, แคน, ไข่มุก, แก้ว, แจน, ตาหวาน, ปูเป้, อิซึรินะ, โมบายล์
ต่อมาทางวงได้ประกาศเซ็มบัตสึตัวจริงเมื่อวันที่ 23 กันยายน พ.ศ. 2560
มิวสิควิดีโอ
เมื่อวันที่ 4 พฤศจิกายน บีเอ็นเคโฟร์ตีเอต ได้เปิดโอกาสให้แฟนคลับจำนวนกว่า 2,000 คนเข้าร่วมถ่ายทำมิวสิควิดีโอของเพลง "คุกกี้เสี่ยงทาย" ที่สวนสยาม โดยทางวงได้เปิดตัวมิวสิควิดีโอนี้ครั้งแรกในวันที่ 18 พฤศจิกายน พ.ศ. 2560 ในงานจับมือครั้งที่ 2 ของวง
ชาร์ต
Koisuru Fortune Cookie (คุกกี้เสี่ยงทาย)
Skirt, Hirari (พลิ้ว) BNK48
ฉบับเอ็มเอ็นแอลโฟร์ตีเอต
ปังอิบิง ฟอร์จูนคุกกี้ (​Pag-ibig Fortune Cookie)​ เป็นซิงเกิลลำดับที่ 2 ของเอ็มเอ็นแอลโฟร์ตีเอต ออกจำหน่ายวันที่ 25 พฤศจิกายน พ.ศ. 2561
สมาชิก
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
อีซีดับเบิลยู เวิลด์แทกทีม แชมเปียนชิป
อีซีดับเบิลยู เวิลด์แทกทีม แชมเปียนชิป (ECW World Tag Team Championship) เป็นตำแหน่งแชมป์แทกทีมของ ECW ก่อตั้งขึ้นเมื่อวันที่ 27 สิงหาคม ค.ศ. 1994 ถึงวันที่ 4 เมษายน ค.ศ. 2001
โพลาแคนทัส
โพลาแคนทัส (Polacanthus) เป็นไดโนเสาร์โนโดซอร์ชนิดหนึ่ง ยาวประมาณ 4 เมตร มีหนามและแผ่นแข็งๆคล้ายเสื้อเกราะอยู่บริเวณผิวหนัง หนามและเกราะนี้ช่วยป้องกันกันเวลาถูกพวกไดโนเสาร์กินเนื้อล่า มีลักษณะคล้ายกับพวกแองคีลอซอร์ แต่มันไม่มีลูกตุ้มที่หาง อาศัยอยู่ในยุคครีเทเชียสตอนต้นเมื่อประมาณ 132- 112 ล้านปีก่อน
โปรแกรมป้องกันไวรัส
โปรแกรมป้องกันไวรัส หรือ แอนติไวรัส (antivirus software) เป็นโปรแกรมที่สร้างขึ้นเพื่อคอยตรวจจับ ป้องกัน และกำจัดโปรแกรมคุกคามทางคอมพิวเตอร์หรือมัลแวร์ ซึ่งหมายถึง ไวรัส เวิร์ม โทรจัน สปายแวร์ แอดแวร์ และซอฟต์แวร์คุกคามประเภทอื่น ๆ
โปรแกรมป้องกันไวรัสมี 2 แบบหลักๆ คือ
ข้อมูลอภิพันธุ์
ข้อมูลอภิพันธุ์ (metadata) หมายถึง ข้อมูลหรือสารสนเทศที่ถูกจัดทำขึ้นอย่างมีโครงสร้างเพื่อใช้ในการบรรยายทรัพยากรสารสนเทศ ในด้านลักษณะเนื้อหา และบริบทที่เกี่ยวข้องซึ่งได้แก่ลักษณะทางกายภาพและการผลิตทรัพยากรสารสนเทศ ตลอดจนความสัมพันธ์ระหว่างองค์ประกอบที่ใช้ในการบรรยายทรัพยากรสารสนเทศ โดยมีวัตถุประสงค์เพื่อตอบสนองการทำงาน คือ การสืบค้นและการบริหารจัดการ ซึ่งประกอบไปด้วยการกำหนดสิทธิในการใช้ การกำหนดความคุ้มครองทรัพย์สินทางปัญญา การสงวนรักษา
หน้าที่
หน้าที่สำคัญของข้อมูลอภิพันธุ์ ซึ่งมีมาตั้งแต่ยุคแรกเริ่มในรูปของบัตรรายการ ก็คือการช่วยให้ผู้ใช้สามารถค้นหาสารสนเทศหรือความรู้ที่ตรงกับความต้องการของตนเองได้ จนกระทั่งปัจจุบันที่ทรัพยากรสารสนเทศมีหลายรูปแบบและซับซ้อนมากขึ้น ทำให้ข้อมูลอภิพันธุ์ต้องทำหน้าที่มากกว่าการเป็นบัตรรายการที่ช่วยให้ผู้ใช้เลือกหนังสือจากชั้นเท่านั้น หากยังต้องช่วยในการบริหารจัดการทรัพยากรสารสนเทศอีกด้วย จัดกลุ่มตามวัตถุประสงค์ใหญ่ ๆ ได้ 3 หน้าที่หลัก ดังนี้
ประเภท
โดยส่วนใหญ่แล้วนักวิชาการมักจะแบ่งประเภทของข้อมูลอภิพันธุ์ออกเป็น 3 ประเภทใหญ่ ตามหน้าที่หลักของข้อมูลอภิพันธุ์ คือ
แอนน์แห่งโบฮีเมีย
แอนน์แห่งโบฮีเมีย สมเด็จพระราชินีแห่งอังกฤษ (ภาษาอังกฤษ: Anne of Bohemia) (11 พฤษภาคม ค.ศ. 1366 – 7 มิถุนายน ค.ศ. 1383) แอนน์แห่งโบฮีเมียเสด็จพระราชสมภพเมื่อวันที่ 11 พฤษภาคม ค.ศ. 1366 เสกสมรสกับสมเด็จพระเจ้าริชาร์ดที่ 2 แห่งอังกฤษ เมื่อวันที่ 20 มกราคม ค.ศ. 1382 เมื่อพระชนมายุได้ 15 พรรษา และเสด็จสวรรคตเมื่อวันที่ 7 มิถุนายน ค.ศ. 1383 เมื่อพระชนมายุได้ 28 พรรษา ในช่วงเวลาที่เสกสมรส ทั้งสองไม่มีโอรส-ธิดาด้วยกัน ดังนั้นสมเด็จพระเจ้าริชาร์ดที่ 2 จึงต้องเสกสมรสใหม่กับ อิสซาเบลลาแห่งวาลัวส์ สมเด็จพระราชินีแห่งอังกฤษ
ประวัติ
เสด็จพระราชสมภพเมื่อ 11 พฤษภาคม ค.ศ. 1366 ในปราก แคว้นโบฮีเมีย (ปัจจุบันอยู่ในสาธารณรัฐเช็ก) แอนน์แห่งโบฮีเมียเป็นพระโอรสธิดาคนโตของคาร์ลส์ที่ 4 จักรพรรดิโรมันอันศักดิ์สิทธิ์และกษัตริย์แห่งโบฮีเมีย กับพระมเหสีคนที่ 4 เอลิซาเบธแห่งโพเมอราเนีย
ในปี ค.ศ. 1377 พระเจ้าเอ็ดเวิร์ดที่ 3 แห่งอังกฤษสิ้นพระชนม์หลังครองราชย์เป็นเวลา 50 ปี และเพราะพระโอรสคนโต เอ็ดเวิร์ด เจ้าชายแห่งเวลส์ (เจ้าชายดำ) สิ้นพระชนม์ไปเมื่อหนึ่งปีก่อน พระองค์จึงถูกสืบทอดต่อโดยพระนัดดาชาย พระเจ้าริชาร์ดที่ 2 ที่มีพระชนมายุ 10 พรรษา เมื่อริชาร์ดมีพระชนมายุ 15 พรรษา มีการมองหาเจ้าสาวให้พระองค์ และแอนน์แห่งโบฮีเมียดูเป็นตัวเลือกที่สมเหตุสมผล เนื่องจากโบฮีเมียและจักรวรรดิโรมันอันศักดิ์สิทธิ์ถูกมองว่าเป็นพันธมิตรที่มีประโยชน์ในการต่อสู้กับฝรั่งเศสในสงครามร้อยปีที่กำลังดำเนินอยู่ ทว่าการแต่งงานที่เป็นประโยชน์นี้ไม่เป็นที่นิยมในหมู่ขุนนางและสมาชิกรัฐสภาเพราะแอนน์ไม่มีสินสอดติดตัว อาจารย์และเพื่อนสนิทของพระบิดาของริชาร์ด เซอร์ไซมอน เดอ เบอร์ลีย์ ถูกส่งไปเจรจาเรื่องสัญญาการแต่งงานและคุ้มกันว่าที่เจ้าสาววัย 15 พรรษามาอังกฤษ หลังจากที่แอนน์มาถึงโดเวอร์ ประเทศอังกฤษ คลื่นยักษ์ทำเรือที่พระองค์ใช้เดินทางมาแตก และมันถูกมองว่าเป็นลางร้าย คู่สามีภรรยาหนุ่มสาวแต่งงานกับที่เวสต์มินสเตอร์แอบบีย์เมื่อวันที่ 22 มกราคม ค.ศ. 1382
แอนน์ได้รับการยกย่องว่าเป็นผู้ริเริ่มแฟชันสองอย่างในอังกฤษ จากที่ผู้หญิงเคยนั่งคร่อมบนอานซ้อน หรือเบาะที่นั่งเสริมหลังอานขี่ม้าของผู้ชาย ว่ากันว่าแอนน์ได้ริเริ่มการใช้อานนั่งไขว้ข้างเป็นครั้งแรกในอังกฤษ ซึ่งมีลักษณะคล้ายเก้าอี้ให้ผู้หญิงนั่งไขว้ข้างบนหลังม้าโดยวางเท้าบนที่วางเท้าขนาดเล็ก แอนน์ยังริเริ่มการใช้เครื่องประดับศีรษะทรงเขาที่มีขายาวและกว้างสองข้าง รูปทรงคล้ายพระจันทร์เสี้ยวและคลุมด้วยผ้าโปร่งหรือตาข่าย
ในเดือนมิถุนายนของปี ค.ศ. 1394 แอนน์ป่วยเป็นกาฬโรคขณะอยู่ที่พระราชวังชีนกับพระสวามี ทรงสิ้นพระชนม์สามวันต่อมาในวันที่ 7 มิถุนายน ค.ศ. 1394 ด้วยพระชนมายุ 28 พรรษา พระเจ้าริชาร์ดโศกเศร้าอย่างยิ่งกับการสิ้นพระชนม์ของแอนน์จนสั่งให้ทำลายพระราชวังชีน เป็นเวลาเกือบ 20 ปีที่มันมีสภาพเป็นซากปรักหักพังจนกระทั่งพระเจ้าเฮนรีที่ 5 เริ่มโครงการสร้างใหม่ในปี ค.ศ. 1414 พระเจ้าริชาร์ดจัดพิธีศพให้แอนน์อย่างยิ่งใหญ่งดงาม มีการจุดเทียนและคบเพลิงที่ทำจากไขที่นำเข้าพิเศษมาจากฟลานเดอร์ส์ตลอดทางจากพระราชวังชีนถึงเวสต์มินสเตอร์แอบบีย์ ผู้ร่วมพิธีทุกคนสวมเสื้อผ้าดำล้วนและผ้าคลุมศีรษะสีดำ พระเจ้าริชาร์ดโกรธเมื่อริชาร์ด ฟิตซ์อลัน เอิร์ลที่ 11 แห่งอารันเดลมาถึงพิธีศพช้า กษัตริย์ฟาดหน้าเอิร์ลด้วยคทา และริชาร์ดได้สร้างหลุมฝังศพให้พระมเหสีที่เวสต์มินสเตอร์แอบบีย์
แหล่งข้อมูล
http://www.unofficialroyalty.com/may-11-1366-birth-of-anne-of-bohemia-first-wife-of-king-richard-ii-of-england/
ดูเพิ่ม
1366 1383
แกรนด์เอ็กซ์
ที่มาของชื่อวง
เพราะความชื่นชอบเพลงใต้ดินของวงแกรนด์ฟังก์เรลโรด กับวงเดอะ จิมมี่ เฮนดริกซ์ เอ็กซ์พีเรียนซ์ จึงนำชื่อของทั้งสองวงมารวมกันเป็น GRAND EXPERIENCE แต่เนื่องจากออกเสียงยาก ประกอบกับในช่วงนั้นที่ประเทศญี่ปุ่นมีงานเอ็กซ์โป ซึ่งในโปสเตอร์เขียนว่า EX’ 70 ซึ่งย่อมาจาก “เอ็กซ์โป 1970” จึงได้นำมาใช้และทำให้ชื่อวงถูกทอนลงกลายเป็น EX’ แทน จึงเรียกว่า แกรนด์เอ็กซ์
ก่อตั้งวง
วงแกรนด์เอ็กซ์ รวมตัวกันก่อตั้งใน พ.ศ. 2512 โดยกลุ่มนักเรียนชั้น ม.ศ. 5 วิทยาลัยบพิตรภิมุข นำโดย นคร เวชสุภาพร (ตำแหน่งกีตาร์โซโลและหัวหน้าวง) ร่วมด้วยเพื่อน ๆวิทยาลัยเดียวกัน คือ กำธร คุณานุกูล (กีตาร์คอร์ด) วราวุธ หิรัญวรรณ (เบส) ดำรง ชื่นเจริญสุข (โฆษกและนักร้องนำ) ณรงค์ เผือกห้าวหาญ (นักร้องนำ), ประสิทธิ์ ไชยะโท (กลอง) และ สมมาตร ธูปจินดา (ออร์แกน)
สมาชิกวงแกรนด์เอ็กซ์เข้าร่วมประกวดวงสตริงคอมโบชิงแชมป์ประเทศไทยใน พ.ศ. 2515 ประเภทนักเรียนนักศึกษา ซึ่งการประกวด 2 ครั้งก่อนหน้านั้น คือ พ.ศ. 2512, และ พ.ศ. 2513 ( พ.ศ. 2514 งดเพราะเหตุการณ์ความวุ่นวายทางการเมือง) โดยวง “ดิอิมพอสซิเบิ้ล” คว้าแชมป์ไปครองทั้งสองครั้ง รวมถึงครั้งที่ 3 ใน พ.ศ. 2515 ด้วย
ผลการประกวดในประเภทนักเรียนนักศึกษานั้น วงมัมมี่ได้เป็นแชมป์ ส่วนแกรนด์เอ็กซ์ได้รางวัลรองชนะเลิศคู่กับรางวัลขวัญใจสื่อมวลชนมาครอง ด้วยแนวทางการแต่งตัวที่เข้าตาสื่อ คือแม้จะเล่นเพลงร็อคดุ ๆ แต่พวกเขาแต่งตัวสุภาพเรียบร้อย ใส่กางเกงขายาวสีดำ เสื้อเชิ้ตสีขาว ผูกเนคไท สวนทางกับวงอื่น ๆ
หลังการประกวด สมาชิกบางคนเรียนจบ โดยแต่ละคนแยกย้ายกันไปเรียนต่อในระดับอุดมศึกษา แต่นคร เวชสุภาพร ยังคงหาสมาชิกวง โดยลงทุนถึงขนาดสละสิทธิ์ไม่เรียนในมหาวิทยาลัยที่เอ็นท์ติด แต่เลือกที่จะเรียนในมหาวิทยาลัยเปิดที่เพื่อน ๆ นักดนตรีส่วนใหญ่เรียนอยู่ ทั้งนี้เพื่อความสะดวกในการซ้อมดนตรีและการทำวง
วงแกรนด์เอ็กซ์เริ่มเป็นที่รู้จักจากการเล่นตามคลับ ตามบาร์ และต่างจังหวัด โดยเล่นอยู่สักประมาณ 8 เดือน ก่อนที่เพื่อน ๆ บางคนในวงจะลาออกไป นคร เวชสุภาพรจึงได้ออกเดินทางหาสมาชิกคนใหม่ พร้อมกับปรับแนวทางของวงแกรนด์เอ็กซ์ใหม่เพื่อให้เป็นวงสตริงคอมโบอย่างเต็มรูปแบบ ด้วยการเสริมทัพทีมเครื่องเป่า คือ ชาย แสงชะอุ่ม (แซ็กโซโฟน), เสน่ห์ ศุภรัตน์ (ทรัมเป็ด) และสมศักดิ์ อภิวัฒน์วีรกุล (ทรอมโบน) เข้ามาในราว พ.ศ. 2517 และการเข้ามาของนักร้องนำคนใหม่ คือ วสันต์ แต้สกุล (นามสกุลตอนนั้น)
พ.ศ. 2519 มือเบสในยุคก่อตั้งกับมือคีย์บอร์ดลาออกไป วสันต์จึงต้องหันไปเล่นคีย์บอร์ดอีกทาง ส่วนมือเบสได้แอ๊ด - ทนงศักดิ์ อาภรณ์ศิริ มาเป็นสมาชิกคนใหม่
ในปีเดียวกันนี้ แกรนด์เอ็กซ์ได้ จำรัส เศวตาภรณ์ มาเพิ่มในฐานะนักร้องนำและกีตาร์คอร์ด ก่อนออกซิงเกิ้ลแรก “คู่นก” ตามมาใน พ.ศ. 2520
หลังจากนั้นวงแกรนด์เอ็กซ์ก็ได้ออกผลงาน ทัวร์คอนเสิร์ต และรับสมาชิกใหม่เพิ่มขึ้นมาเรื่อย ๆ อีกหลายปี จนกระทั่งได้ประกาศยุบวงใน พ.ศ. 2562 โดยจัดคอนเสิร์ตครั้งสุดท้ายในวันที่ 3 สิงหาคม ที่อิมแพ็ค อารีน่า เมืองทองธานี
ผลงาน
คู่นก (2519 ซิงเกิลเพลงไทยชุดแรก)
ลูกทุ่งดิสโก้ชุดที่ 1 (สิงหาคม 2521)
ลูกทุ่งดิสโก้ชุดที่ 2 (มีนาคม 2523)
เขิน (กรกฎาคม 2523)
แกรนด์เอ็กซ์ โอ (ตุลาคม 2524) (วงเรนโบว์ได้นำอัลบั้มนี้มาร้องใหม่ใน พ.ศ. 2537)
บุพเพสันนิวาส (มีนาคม 2525)
นิจนิรันดร์ (กันยายน 2525)
พรหมลิขิต (ตุลาคม 2525)
เพชร (กันยายน 2526)
บริสุทธิ์ (เมษายน 2527)
ดวงเดือน (พฤศจิกายน 2527)
หัวใจสีชมพู (มีนาคม 2528)
สายใย (กรกฎาคม 2528)
ขวดโหล 1 (กุมภาพันธ์ 2529)
ขวดโหล 2 (2529)
ได้ไหม (พฤศจิกายน 2531)
อัลบั้มพิเศษ
อัลบั้มชุดพิเศษบทเพลงพระราชนิพนธ์ (ดวงใจกับความรัก) (ธันวาคม 2530) อัลบั้มพิเศษเทิดพระเกียรติ พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530
บันทึกการแสดงสด
บันทึกการแสดงสด หอประชุมจุฬา (มิถุนายน 2524)
Valentine Laser Concert (กุมภาพันธ์ 2526)
เกร็ด
โดยยังมีสมาชิกอีก 4 คน นครเวช สุภาพร, ประสิทธิ์ ไชยะโท, โชคดี พักภู่ และ ดนุพล แก้วกาญจน์ ผลิตผลงานต่อไปภายใต้ชื่อใหม่ว่า “แกรนด์เอ็กซ์ แฟมิลี่”
สนามบินเกาะไม้ซี้
สนามบินเกาะไม้ซี้  หรือ สนามบินโซเนวา คีรี (Koh Mai Si Airport) ตั้งอยู่ที่ เกาะไม้ซี้ อ.เกาะกูด จังหวัดตราด เป็นสนามบินส่วนตัวของเครือโรงแรมโซเนวา คีรี เกาะกูด มีลานจอดเครื่องบินแบบ Cessna C208 ได้ 2 ลำ และ SAAB 340B ได้ 1 ลำ ทางวิ่งมีความยาว 860 เมตร มีเที่ยวบินแบบเช่าเหมาลำจาก ท่าอากาศยานสุวรรณภูมิ มาลงประจำ
สนามบินเกาะไม้ซี้ ได้รับการพัฒนาในปี พ.ศ. 2551
รายชื่อสายการบิน
TFT Airlines From Suvarnabhumi airport (BKK)
อุบัติเหตุ
วันที่ 10 ธันวาคม พ.ศ. 2555 เกิดอุบัติเหตุกับเครื่องบิน HS-SKR เครื่องลื่นไถลออกนอกรันเวย์ จนใบพัดได้รับความเสียหาย
ไบรอัน แมคแคลร์
ไบรอัน จอห์น แมคแคลร์  (Brian John Mcclair; เกิด 8 ธันวาคม 1963) เป็นโค้ชฟุตบอลและอดีตนักฟุตบอลอาชีพชาวสกอตแลนด์
ในฐานะผู้เล่น เขาเป็นกองหน้าตั้งแต่ปี ค.ศ. 1980 ถึง ค.ศ. 1998 มีผลงานโดดเด่นจากการลงเล่นเกือบ 11 ปีกับแมนเชสเตอร์ยูไนเต็ด โดยเขาคว้าถ้วยรางวัล 14 รายการ รวมถึงแชมป์พรีเมียร์ลีก 4 สมัย รวมถึงเป็นผู้เล่นคนสำคัญของกลาสโกว์เซลติก และมาเธอร์เวลล์ ที่มาเธอร์เวลล์ เขาผสมผสานฟุตบอลเข้ากับการเรียนคณิตศาสตร์ที่มหาวิทยาลัยกลาสโกว์ เขามีชื่อเล่นว่า "ชอคซี" เนื่องจากนามสกุลของเขาคล้องจองกับ "เอแกลร์ช็อกโกแลต" อันโอชะ
แมคแคลร์ลงเล่นให้ทีมชาติสกอตแลนด์ 30 นัดระหว่างปี ค.ศ. 1986 ถึง ค.ศ. 1993 และได้รับเลือกให้ติดทีมในยูโร 92
หลังจากแขวนสตั๊ดกับมาเธอร์เวลล์ในปี ค.ศ. 1998 แมคแคลร์เริ่มต้นรับบทบาทโค้ชที่แบล็กเบิร์นโรเวอส์ ก่อนจะกลับมาที่แมนเชสเตอร์ยูไนเต็ด ซึ่งเขาใช้เวลา 9 ปีในตำแหน่งผู้อำนวยการศูนย์ฝึกเยาวชน
เริ่มต้นอาชีพ
แมคแคลร์เริ่มต้นอาชีพของเขากับแอสตันวิลลาเมื่อออกจากโรงเรียนในปี ค.ศ. 1980 แต่ออกจากสโมสรหลังจากอยู่ได้เพียง 1 ฤดูกาล (ซึ่งฤดูกาลนั้นวิลลาเป็นแชมป์ฟุตบอลลีกครั้งสุดท้าย) โดยไม่เคยลงเล่นเลยแม้แต่นัดเดียว
จากนั้นเขาก็กลับไปสกอตแลนด์ในฤดูร้อนปี ค.ศ. 1981 และเซ็นสัญญากับมาเธอร์เวลล์ ในตอนแรกเขาเป็นกองกลาง แต่จ็อก วอลเลซ ผู้จัดการทีมในเวลานั้น เปลี่ยนให้เขาเป็นกองหน้า แมคแคลร์ทำประตูในลีก 15 ประตูใน 2 ฤดูกาล รวมถึงแฮตทริกที่เฟอร์พาร์คในเกมชนะกลาสโกว์เรนเจอส์ 3-0 เมื่อวันที่ 3 มกราคม ค.ศ. 1983 และสองประตูในเกมชนะกลาสโกว์เซลติก 2-1 ในอีก 11 วันต่อมา
กลาสโกว์เซลติก
ในเดือนพฤษภาคม ค.ศ. 1983 บิลลี แมคนีล อดีตกัปตันทีมเซลติกที่นำสโมสรคว้าแชมป์ยูโรเปียนคัพในปี ค.ศ. 1967 ซึ่งขณะนั้นเขาเป็นผู้จัดการทีมของเซลติกได้เซ็นสัญญากับแมคแคลร์เข้าสู่สโมสรด้วยค่าตัว 100,000 ปอนด์ แม็คแคลร์เป็นผู้เล่นที่เซ็นสัญญาเข้ามาแทนที่ชาร์ลี นิโคลัสที่เพิ่งขายให้กับอาร์เซนอล อย่างไรก็ตาม แมคแคลร์ไม่เคยเล่นให้กับแมคนีลเนื่องจาก แมคนีลลาออกในเดือนมิถุนายนและถูกแทนที่ด้วยเดวี่ เฮย์
แมคแคลร์ทำประตูได้ในเกมเปิดตัวที่พบกับพาร์ทิค ธิสเซิล ซึ่งเซลติกชนะ 2-0 ที่เฟอร์ฮิลล์ในศึกกลาสโกว์คัพเมื่อวันที่ 9 สิงหาคม ค.ศ. 1983 แมคแคลร์จบฤดูกาลแรกที่เซลติกได้อย่างน่าประทับใจ โดยยิงได้ 32 ประตูและสร้างชื่อเสียงให้ตัวเองในฐานะผู้เล่นทีมชุดใหญ่ ยิง 4 ประตูใส่ดันดีในเกมชนะ 6-2 ในเดือนกันยายน ประตูลากเข้าไปยิงในเกมชนะสปอร์ติงลิสบอน 5-0 ในยูฟ่าคัพ และประตูในเกมเอาชนะเรนเจอส์ 3-2 ในช่วงต่อเวลาพิเศษในลีกคัพรอบชิงชนะเลิศในเดือนมีนาคม ค.ศ. 1984 เน้นความสามารถในการทำประตูของแมคแคลร์
แม้จะมีการแข่งขันจาก Alan McInally และ Mark McGhee แต่แมคแคลร์และจอห์นสตันยังคงเป็นผู้เล่นตัวจริงในแดนหน้าของเซลติก ประตูของพวกเขาช่วยให้เซลติกคว้าแชมป์ลีกในฤดูกาล 1985-86; ชัยชนะ 5-0 ที่น่าจดจำเหนือเซนต์ เมียร์เรนที่เลิฟสตรีทในวันสุดท้ายของฤดูกาลโดยที่แมคแคลร์และจอห์นสตันทำคนละ 2 ประตู ขณะที่ฮาร์ทส์ที่เป็นคู่ปรับแย่งแชมป์แพ้ดันดี 0-2
ฤดูกาล 1986-87 เป็นฤดูกาลสุดท้ายของแมคแคลร์ที่เซลติก แม้จะออกสตาร์ทฤดูกาลได้อย่างสดใส แต่ฟอร์มของทีมก็เริ่มแผ่วลงในช่วงฤดูหนาวและพวกเขาถูกทิ้งห่างถึง 9 แต้ม ซึ่งแชมป์ลีกในฤดูกาลนั้นคือเรนเจอส์ ลีกคัพนัดชิงชนะเลิศแพ้ให้กับเรนเจอส์ (แม้แมคแคลร์จะทำประตูได้) และแพ้ในรอบ 4 ต่อฮาร์ตส์ในสกอตติชคัพในฐานะแชมป์เก่าทำให้เซลติกจบฤดูกาลโดยไม่มีถ้วยรางวัลใด ๆ แม้ว่าเซลติกจะขาดความสำเร็จ แต่แมคแคลร์ก็ประสบความสำเร็จในปีนั้น เขายิงได้ทั้งหมด 41 ประตู จบด้วยการเป็นดาวซัลโวสูงสุดในลีกด้วยจำนวน 35 ประตู และคว้าทั้งรางวัลนักฟุตบอลแห่งปีของสมาคมผู้สื่อข่าวฟุตบอลสกอตและรางวัลผู้เล่นแห่งปีของสกอตแลนด์
ใน 4 ฤดูกาลกับเซลติก แม็คแคลร์ลงเล่น 204 นัดในทุกรายการและยิงได้ 126 ประตู เขาคว้าแชมป์สกอตติชคัพในปี ค.ศ. 1985 และสกอตติชพรีเมียร์ดิวิชั่นในปี ค.ศ. 1986
แมนเชสเตอร์ยูไนเต็ด
แมคแคลร์เข้าร่วมทีมแมนเชสเตอร์ยูไนเต็ดในเดือนกรกฎาคม ค.ศ. 1987 ด้วยค่าตัว 850,000 ปอนด์ ในตอนแรกเซลติกต้องการ 2 ล้านปอนด์ ซึ่งเป็นค่าตัวที่จะทำให้เขาเป็นผู้เล่นที่มีค่าตัวแพงที่สุดในขณะนั้น ในขณะที่แมนเชสเตอร์ยูไนเต็ดเสนอเพียง 400,000 ปอนด์เท่านั้น
หลังจากแขวนสตั๊ด
หลังจากแขวนสตั๊ดเขาได้ไปเป็นผู้ช่วยผู้จัดการทีมแบล็คเบิร์น โรเวอร์สในฤดูกาล 1998-99 และหลังจากนั้นก็ได้มาเป็น ผ.อ.ศูนย์ฝึกเยาวชนของทีมปีศาจแดงจนถึงปี ค.ศ. 2015
ฟิล เกียคินตา
ฟิล เกียคินตา เกิดเมื่อวันที่ 8 ตุลาคม ค.ศ. 1955 เป็นนักการเมืองสหรัฐอเมริกา สังกัดพรรคเดโมแครต ซึ่งฟิล เกียคินตาเป็นสมาชิกสภาผู้แทนราษฎรจากรัฐอินเดียนา เขตที่ 80 ตั้งแต่วันที่ 8 พฤศจิกายน ค.ศ. 2006 และปัจจุบันเป็นผู้นำเสียงข้างน้อยในสภาผู้แทนราษฎร
ท่าอากาศยานนานาชาติบัลติมอร์/วอชิงตัน เธอร์กู้ด มาร์แชล
ท่าอากาศยานนานาชาติบัลติมอร์/วอชิงตัน เธอร์กู้ด มาร์แชล (Baltimore/Washington International Thurgood Marshall Airport) ตั้งอยู่ที่เมืองลินธิคัม ในแอนน์อรันเดิลเคาน์ตี รัฐแมริแลนด์ สหรัฐอเมริกา หรือเรียกกันทั่วไปว่า BWI ตามชื่อรหัสสนามบิน รองรับการจราจรภายในเขตนครหลวงบัลติมอร์-วอชิงตัน ห่างจากใจกลางเมืองบัลติมอร์ประมาณ 16 กิโลเมตร และจากใจกลางเมืองวอชิงตันประมาณ 55 กิโลเมตร ยังเป็นท่าอากาศยานสำคัญของสายการบินเซาท์เวสต์แอร์ไลน์
ตั้งแต่สายการบินเซาท์เวสต์มาลงให้บริการที่ท่าอากาศยาน BWI ในปี พ.ศ. 2536 ท่าอากาศยาน BWI ได้รู้จักในฐานะท่าอากาศยานที่ค่าโดยสารถูก
บัลติมอร์/วอชิงตัน เปลี่ยนมาใช้ชื่อปัจจุบันเมื่อวันที่ 1 ตุลาคม พ.ศ. 2548 เพื่อเป็นเกียรติต่ออดีตผู้พิพากษาศาลฎีกาของสหรัฐอเมริกา เธอร์กู้ด มาร์แชล ซึ่งเกิดและเติบโตในบัลติมอร์
พุทธิพงษ์ ปุณณกันต์
พุทธิพงษ์ ปุณณกันต์ (ชื่อเล่น: บี; เกิดวันที่ 20 พฤศจิกายน พ.ศ. 2511) เป็นนักการเมืองชาวไทย ซึ่งเคยดำรงตำแหน่งรัฐมนตรีว่าการกระทรวงดิจิทัลเพื่อเศรษฐกิจและสังคมในคณะรัฐมนตรีที่ 2 ของนายกรัฐมนตรีประยุทธ์ จันทร์โอชา ตั้งแต่วันที่ 10 กรกฎาคม พ.ศ. 2562 กระทั่งพ้นจากตำแหน่ง  ภายหลังจากศาลอาญามีคำพิพากษาเมื่อเดือนกุมภาพันธ์ พ.ศ. 2564 ว่าพุทธิพงษ์มีความผิดตามประมวลกฎหมายอาญาในช่วงที่ร่วมกลุ่มกับ กปปส. จัดการประท้วงที่นำไปสู่รัฐประหาร พ.ศ. 2557
ประวัติ
พุทธิพงษ์ เกิดเมื่อวันที่ ที่รัฐนิวเจอร์ซีย์ ประเทศสหรัฐ มีชื่อเล่นว่า บี เป็นบุตรคนโตของ ศ.คลินิก เกียรติคุณ เหลือพร และดาริกา ปุณณกันต์ เป็นพี่ชายของดนุพร ปุณณกันต์ (บรู๊ค)
ทั้งยังเป็นหลานของพลเอก พงษ์ ปุณณกันต์ อดีตรัฐมนตรีว่าการกระทรวงคมนาคม และกระทรวงอุตสาหกรรม
การศึกษา
พุทธิพงษ์ จบการศึกษาระดับมัธยมศึกษาจากโรงเรียนสาธิตแห่งมหาวิทยาลัยเกษตรศาสตร์ ปริญญาตรี เศรษฐศาสตร์ จากมหาวิทยาลัยโอไฮโอสเตต สหรัฐ เมื่อปี พ.ศ. 2535 จบปริญญาโท บริหารธุรกิจ (MBA) จาก European University, Montreux สวิตเซอร์แลนด์ เมื่อปี พ.ศ. 2539 และกลับมาทำงานโดยเป็นผู้ช่วยผู้จัดการโครงการ บริษัท ราชธานี กรุ๊ป และรับราชการเป็นเจ้าหน้าที่ส่งเสริมการลงทุน (BOI) สำนักนายกรัฐมนตรี ก่อนเข้าสู่วงการเมือง ปัจจุบันกำลังศึกษาหลักสูตรการป้องกันราชอาณาจักร รุ่นที่ ๖๔ วิทยาลัยป้องกันราชอาณาจักร สถาบันวิชาการป้องกันประเทศ กองบัญชาการกองทัพไทย
การเมือง
ชื่อ "พุทธิพงษ์ ปุณณกันต์" เป็นที่รู้จักมากขึ้นจากการเป็นสามีของ นุสบา วานิชอังกูร ดารานักแสดงสาวชื่อดัง โดยถูกเรียกติดปากว่า "พี่บี" ทั้งคู่มีบุตรด้วยกัน 2 คน ชื่อ "ปุณณ" และ "กันต์" ตามลำดับ
ในการเลือกตั้งปี พ.ศ. 2544 นายพุทธิพงษ์ได้ลงสมัครรับเลือกตั้งในนาม พรรคประชาธิปัตย์ พื้นที่เขต 4 กรุงเทพมหานคร ซึ่งก็คือ เขตราชเทวี (เฉพาะแขวงทุ่งพญาไทและแขวงถนนพญาไท) เขตพญาไท โดยแข่งขันกับ กรรณิกา ธรรมเกษร อดีตพิธีกรโทรทัศน์ ผู้สมัครจากพรรคไทยรักไทย ผลการนับคะแนนกรรณิกาเป็นฝ่ายชนะได้รับการเลือกตั้ง และได้เป็น สมาชิกสภาผู้แทนราษฎร แต่ทว่า หลังจากสภาฯ ชุดดังกล่าวทำงานไปได้เกือบ 1 ปี คณะกรรมการการเลือกตั้งตัดสินใจให้ใบเหลือง กรรณิกา และจัดให้มีการเลือกตั้งใหม่ในวันที่ 3 มีนาคม พ.ศ. 2545 ซึ่งครั้งนี้ ชัยชนะก็เป็นของพุทธิพงษ์แทน
ในระหว่างที่ อภิรักษ์ โกษะโยธิน เป็นผู้ว่าราชการกรุงเทพมหานครในสมัยแรก (พ.ศ. 2547-พ.ศ. 2551) พุทธิพงษ์ได้รับแต่งตั้งให้ดำรงตำแหน่ง โฆษกกรุงเทพมหานคร นับเป็นบุคคลแรกที่รับตำแหน่งนี้ และต่อมาได้รับแต่งตั้งให้เป็นรองผู้ว่าราชการกรุงเทพมหานคร ดูแลงานด้านการศึกษาและพัฒนาสังคม กีฬา การท่องเที่ยว และด้านการพานิชย์ของกรุงเทพมหานคร
ในปี พ.ศ. 2553 พุทธิพงษ์ ปุณณกันต์ ได้รับแต่งตั้งให้ดำรงตำแหน่ง ผู้ช่วยรัฐมนตรีประจำกระทรวงอุตสาหกรรม และรองโฆษกประจำสำนักนายกรัฐมนตรี ในรัฐบาลอภิสิทธิ์ เวชชาชีวะ ควบคู่กับการดำรงตำแหน่ง กรรมการบริหารพรรคประชาธิปัตย์ ซึ่งได้ลาออกจากตำแหน่งรองโฆษกฯ ในเวลาต่อมา
ในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร กรุงเทพมหานคร เขต 7 (เขตห้วยขวาง เขตวังทองหลาง (เฉพาะแขวงวังทองหลางและแขวงพลับพลา))
ในปี พ.ศ. 2561 เขาได้เข้าร่วมงานในรัฐบาลของพลเอก ประยุทธ์ จันทร์โอชา โดยเข้ารับตำแหน่งรองเลขาธิการนายกรัฐมนตรี (ฝ่ายการเมือง) และในเดือนตุลาคมของปีเดียวกัน ได้รับแต่งตั้งให้ปฏิบัติหน้าที่โฆษกประจำสำนักนายกรัฐมนตรี
ในเดือนกุมภาพันธ์ พ.ศ. 2562 พุทธิพงษ์ ได้ลาออกจากตำแหน่งข้าราชการการเมือง เพื่อลงสมัครรับเลือกตั้งในนามพรรคพลังประชารัฐ และได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ
ต่อมาเขาได้รับแต่งตั้งเป็นรัฐมนตรีว่าการกระทรวงดิจิทัลเพื่อเศรษฐกิจและสังคม เป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในรัฐบาลของพลเอก ประยุทธ์ จันทร์โอชา
วิกฤตการณ์การเมืองไทย พ.ศ. 2556–2557
ในวิกฤตการณ์การเมืองไทย พ.ศ. 2556–2557 นายพุทธิพงษ์เป็นหนึ่งใน 9 ส.ส.พรรคประชาธิปัตย์ที่ลาออกจากการเป็นสมาชิกพรรคและกรรมการบริหารพรรค และเข้าเป็นหนึ่งในแกนนำ กปปส. ร่วมกับแกนนำและแนวร่วมคนอื่นๆ ที่เป็นคนหนุ่มวัยใกล้เคียงกัน คือ ณัฏฐพล ทีปสุวรรณ, ชุมพล จุลใส และสกลธี ภัททิยกุล
โดยในระยะแรกของการชุมนุม ซึ่งสถานที่ชุมนุมยังเป็นที่บริเวณสถานีรถไฟสามเสน นายพุทธิพงษ์เป็นผู้สำรวจสถานที่และตัดสินใจเอาสถานที่นี้เป็นที่ชุมนุมร่วมกับนณัฏฐพล
หลังเหตุการณ์นี้ พุทธิพงษ์ก็ได้เข้าอุปสมบทที่วัดพระรามเก้ากาญจนาภิเษก และย้ายไปจำวัดที่วัดธารน้ำไหล จังหวัดสุราษฎร์ธานี เช่นเดียวกับแกนนำคนอื่น ๆ
วันที่ 24 กุมภาพันธ์ พ.ศ. 2564 ศาลอาญามีคำพิพากษาให้จำคุกพุทธิพงษ์ เป็นเวลา 7 ปี ส่งผลให้นายพุทธิพงษ์พ้นสภาพการเป็นรัฐมนตรีว่าการกระทรวงดิจิทัลเพื่อเศรษฐกิจและสังคมทันที
วันที่ 8 ธันวาคม พ.ศ. 2564 ศาลรัฐธรรมนูญมีคำวินิจฉัยว่าสมาชิกภาพการเป็น ส.ส. นายพุทธิพงษ์ ผู้ถูกร้องที่ 2 สิ้นสุดลงตั้งแต่วันที่ 7 เมษายน พ.ศ. 2564
งานบันเทิง
พุทธิพงษ์เคยเป็นพิธีกรร่วมกับอรทัย ฐานะจาโร ในรายการ "พลังจิตที่ 5" ทางช่อง 5 อยู่ช่วงหนึ่ง สมัยที่เป็น ส.ส. กรุงเทพมหานคร
ทาเมียร์ นะบาตี
ทาเมียร์ นะบาตี (תמיר נבאתי; Tamir Nabaty; 4 พฤษภาคม ค.ศ. 1991 – ) เป็นนักกีฬาหมากรุกสากลชาวอิสราเอลระดับแกรนด์มาสเตอร์ และแชมป์หมากรุกสากลของประเทศสองสมัย (ค.ศ. 2013, 2016)
ความสำเร็จด้านหมากรุกสากล
อันดับหนี่งในอัลเบนา ค.ศ. 2010
อันดับสองในเจนไน ค.ศ. 2011
อันดับหนึ่งในรายการ "เบลเกรดโทรฟี" ค.ศ. 2012
ทาเมียร์ชนะรายการหมากรุกสากลชิงแชมป์ประเทศอิสราเอลครั้งแรก ในเอเคอร์ ประเทศอิสราเอล ค.ศ. 2013
อันดับหนึ่งในคาวาลา ค.ศ. 2013
อันดับหนึ่งในชเตาเฟอร์ ค.ศ. 2014
ทาเมียร์ผ่านการคัดเลือกสู่รายการเชสเวิลด์คัพ 2015 แต่เป็นฝ่ายแพ้ไทเบรกในรอบที่ 1 แก่เดวิด นาวารา
อันดับหนึ่งในโฟร์นีดีโซปรา ค.ศ. 2016
ทาเมียร์ทำผลงานอย่างยอดเยี่ยมด้วยผลการแข่ง 8.5/10 ในบอร์ด 3 ของประเทศอิสราเอล ในโอลิมปิกหมากรุกสากลครั้งที่ 42 ที่บากู ค.ศ. 2016
ทาเมียร์ชนะรายการหมากรุกสากลชิงแชมป์ประเทศอิสราเอลเป็นครั้งที่สอง ในทิเบเรียส ค.ศ. 2016
โจซี โตตาฮ์
โจซี โตตาฮ์ (Josie Totah; เกิด 5 สิงหาคม พ.ศ. 2544) หรือที่รู้จักกันในชื่อ J. J. Totah เป็นนักแสดงหญิงชาวอเมริกัน